أخي.اتربيت بطريقة مفيهاش مشاعر للرجل ! كيف لي الآن ان اقبل يدي والدي و اشياء من هذا القبيللست عاقا و لكني ليس لدي مشاعراحرج منهما ان فعلت شئ فيه حباحساس داخلي ان المشاعر شئ خاطئ :(
أخي الحبيب، سامع صوتك وواصلني شعورك جداً.! كتير من بيوتنا مفيهاش مشاعر عاطفية ذكورية، بس ده احتياج أساسي، وحق أصيل. هو أنا مش حابب إنك تمنح وتستقبل المشاعر عشان خاطر البر، لأنك ممكن تقوم به من غيرها، طالما البيئة بيئة جافّة أصلاً. أنا عايزك -لصالحك- تمنح المشاعر وتستقبلها عشان تقطع دايرة الجفاف، والدك في الغالب ملقاش البيئة الذكورية الوجدانية فمقدرش يديها. لما بنقرر إننا نعوز احتياجاتنا ثم بنتخلى عن المطالبة بيها، بعد فترة الاحتياج ده بيؤلمنا جداً، فبنقرر إسكاته وعدم اعتباره احتياج، وبالمثل زي ما أخدناهوش مش هنديه. مش عايزك تدخل في الدايرة دي، عبر لوالدك: ”بابا أنا بحبك، ومحتاجك تحضنني.“ صعبة وأنا عارف ده، بس ده احتياجك وحقك، اتدرب عليها مع نفسك، وبعدين ادخل بهدية كدة واطلبها على طول. يا رب يملا قلبك فرحة.